Kristiansandregionen

Kristiansandregionen er et distrikt i Agder som omfatter landsdelshovedstaden Kristiansand og tilgrensende kommuner (Lillesand, Birkenes, Iveland, Vennesla og Lindesnes), til sammen seks kommuner.

Kommuner 
«Region Kristiansand ble relansert med nytt navn og nye vedtekter fra 1. januar 2018. Frem til 31. desember 2017 samarbeidet kommunene i Kristiansandsregionen under navnet Knutepunkt Sørlandet. Knutepunkt Sørlandet var et interkommunalt samarbeid for de sju kommunene Lillesand, Birkenes, Iveland, Vennesla, Kristiansand, Søgne og Songdalen.» I forbindelse med kommunereformen ble Søgne og Songdalen slått sammen med Kristiansand. Samtidig søkte Nye Lindesnes kommune opptak i Region Kristiansand.

Administrative inndelinger 
Næringsregioner (NHO):
 Distriktet utgjør næringsregion Sørlandet

Samarbeidsorgan:
 De seks kommunene har hatt et uformelt samarbeid siden 1990 gjennom samarbeidsorganet «Knutepunkt Sørlandet». Samarbeidet ble formalisert med vedtekter etter kommunelovens §27 i 1996. Iveland tiltrådte samarbeidsorganet 1. januar 2006.

Tidligere fogderier:
 Lillesand og Birkenes tilhørte Nedenes fogderi. (Vegusdal og Herefoss som i dag er del av Birkenes, hørte tidligere til Østre Råbyggelag.)
 Songdalen, Søgne, Vennesla og Kristiansand tilhørte Mandal fogderi.

Rettsområde:
 Hele distriktet er innenfor domsmyndighetsområdet til Kristiansand tingrett under Agder lagdømme.

Prostier i Den norske kirke (alle under Agder og Telemark bispedømme):
 Mandal prosti omfatter Songdalen og Søgne, samt kommunene i Lindesnesregionen.
 Vest-Nedenes prosti omfatter Lillesand og Birkenes (samt Grimstad i Østre Agder).
 Kristiansand domprosti omfatter Kristiansand kommune.
 Otredal prosti omfatter Vennesla og kommunene i distriktet Setesdal.

Byregion
I storbymeldingen til Stortinget (2002–2003) ble Norge delt inn i én storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon.

Tettsteder
Tettsteder i Kristiansandregionen, rangert etter innbyggertall  (kommune i parentes):

 Kristiansand -  (Kristiansand)
 Korsvik -  (Kristiansand)
 Vennesla -  (Vennesla og Kristiansand)
 Søgne -  (Kristiansand)
 Lillesand -  (Lillesand)
 Nodeland-Brennåsen -  (Kristiansand)
 Skålevik -  (Kristiansand)
 Birkeland -  (Birkenes)
 Tveit -  (Kristiansand)
 Skarpengland -  (Vennesla)
 Volleberg -  (Kristiansand)
 Slettebrotane -  (Vennesla)
 Hægeland -  (Vennesla)
 Høvåg -  (Lillesand)

Byer
Kristiansand ble grunnlagt som kjøpstad i 1641. Lillesand ble ladested i 1821, mistet bystatusen i 1964, og fikk bystatus på nytt gjennom kommunestyrevedtak i 2000.

Politikk 
Ved Stortingsvalget 2013 var det 93 621 stemmeberettigede velgere i Kristiansandregionen. Det ble avgitt 72 795 stemmer. Valgdeltagelsen var dermed 77,8 %. Valgresultatet ga en borgerlig overvekt på 34,7 prosentpoeng (63,9 % H+Frp+KrF+V, 29,2 % Ap+Sp+SV). Tabellen viser stemmefordelingen:

Samferdsel 
Arbeidet er nå i gang med en såkalt konseptvalgutredning (KVU) for Samferdselspakke for Kristiansandregionen. Utredningen er en bestilling fra regjeringen for å få en faglige utredning av areal- og transportspørsmålene for hele regionen. Bakgrunnen for bestillingen er Finansdepartementets krav om en slik utredning (KVU) for alle vegprosjekter over 500 millioner kroner.

Utredningen skal ha et bredt samfunnsmessig perspektiv: Areal- og transportspørsmål inkludert langsiktig transportmiddelfordeling, restriktive tiltak overfor trafikken, framtidige investeringsbehov, hensyn til jordvern og forhold knyttet til utslipp av klimagasser. Det er ønsket at utredningen skal vurdere hvordan ulike arealstrategier virker inn på transportsystemet. I denne sammenheng skal kjøpesenterproblematikken vurderes særskilt.

Den eneste måten å løse en slik oppgave på er å tenke helhet, å finne en overordnet løsning for forbedringer i transportsystemet som kan bidra til at Kristiansandsregionen kan utvikle seg videre som en attraktiv region. Miljøspørsmålet i vid forstand skal drøftes, fra klimagassutslipp til opplevelsen av Kristiansandsregionen.

KVU Kristiansand er organisert som et prosjekt i Statens vegvesen Region sør. Prosjektet legger opp til et nært samarbeid med fylkeskommunen, kommunene, regionale etater og transportetatene. Det skal også arrangeres møter med representanter for interessegruppene knyttet til areal og transport i regionen.

Se også 
 Liste over norske storby- og byregioner
 Stor-Osloregionen
 Byregioner i Norge
 Region
 Byregion
 Næringsregion
 Liste over norske byer
 Liste over norske byer regnet etter grunnleggelse
 Liste over Norges største tettsteder

Referanser

Eksterne lenker 
 Region Kristiansand

Distrikter i Norge
Interkommunale regionråd
Politikk i Agder
Byregioner i Norge
Etableringer i 1996
1996 i Norge